《汪茂才献于以先隐君像千里函致乞诗》
明代·胡应麟

大隐风流世未孤，少微星色卧江湖。园荒汉上甘携瓮，室僦于陵但辟纑。

廿载避人呼漫叟，一书遗子号潜夫。天池凤羽行看近，日听鸾章下帝都。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。